b"\n_START_ARTICLE_\nRobert Johnson\n_START_SECTION_\n\xc5\xbdivljenje\n_START_PARAGRAPH_\nJohnson je bil rojen v Hazlehurstu v zvezni dr\xc5\xbeavi Mississippi. Datum rojstva ni natan\xc4\x8dno dolo\xc4\x8den. \xc5\xa0olski, poro\xc4\x8dni podatki in mrli\xc5\xa1ki list govorijo o razli\xc4\x8dnih letnicah 1909 in 1912, nikjer pa ni omenjena uradna letnica 1911._NEWLINE_Robert Johnson je posnel samo 29 pesmi na snemanjih v San Antoniu v zvezni dr\xc5\xbeavi Teksas v novembru 1936 in na snemanju v Dallasu v juniju 1937. Trinajst njegovih pesmi je bilo posnetih dvakrat, med njimi Come on in My Kitchen, Love in Vain, Sweet Home Chicago, Cross Road Blues, Terraplane Blues in I Believe I'll Dust My Broom, ve\xc4\x8dina teh je bila kasneje obdelana s strani drugih izvajalcev._NEWLINE_Legenda pravi, da je umrl zaradi zau\xc5\xbeitja viskija, zastrupljenega s strihninom, ki naj bi mu ga podtaknil mo\xc5\xbe njegove ljubice. Morda si je opomogel, a \xc4\x8dez nekaj dni je umrl zaradi plju\xc4\x8dnice v Greenwoodu v zvezni dr\xc5\xbeavi Mississippi. Mo\xc5\xbeno je tudi, da je umrl zaradi sifilisa, ki ga je staknil v njegovem burnem \xc5\xbeivljenju \xc2\xbbbluesmana\xc2\xab. V mrli\xc5\xa1kem listu ni podatkov o vzroku smrti.\n_START_SECTION_\nLegenda\n_START_PARAGRAPH_\nOkrog njega se vrti legenda, da naj bi prodal du\xc5\xa1o hudi\xc4\x8du, saj je v zelo kratkem \xc4\x8dasu postal izredno dober kitarist. Velikokrat se je \xc4\x8dudno obna\xc5\xa1al, obra\xc4\x8dal se stran od publike ali pa kar odhajal sredi nastopov, zato so ljudje sklepali, da nekaj prikriva. V resnici pa veliko glasbenikov to po\xc4\x8dne \xc5\xa1e danes, da bi prikrili tehniko igranja (Van Halen) ali pa se preprosto izognili pritisku novinarjev po koncu nastopa. Legenda pa je bila \xc5\xa1e bolj popolna, saj je bil njegov u\xc4\x8ditelj kitare, Ike Zinnerman, poznan po tem, da naj bi se nau\xc4\x8dil igrati kitaro cele no\xc4\x8di sede\xc4\x8d na nagrobnikih na mestnem pokopali\xc5\xa1\xc4\x8du._NEWLINE_O zgodbi je bil posnet tudi film Crossroads (1986). Kri\xc5\xbei\xc5\xa1\xc4\x8de \xc2\xbbCrossroads\xc2\xab\xc2\xa0je v \xc4\x8drnskih legendah predstavljalo domovanje duha, ki je povezoval ljudi in bogove. Tudi Johnson sam je pod\xc5\xbegal govorice s pesmimi, kot so Crossroad Blues, Me And The Devil Blues in Hell-Hound On My Trail.\n_START_SECTION_\nVpliv na druge glasbenike\n_START_PARAGRAPH_\nEric Clapton je v letu 2004 njemu v \xc4\x8dast posnel album Me and Mr. Johnson, na katerem igra Johnsonove pesmi._NEWLINE_Njegove pesmi so preigrali:_NEWLINE_Eric Clapton, Elmore James, The Rolling Stones, Led Zeppelin, Stevie Ray Vaughan, Rory Block, Steve Goodman, Lee Roy Parnell, Turtle Iland, Bluerunners, Grateful Dead, Bob Margolin, Railroad Jerk, Hank Williams Jr., Cowboy Junkies, George Gritzbach, Robert McEntee, Cassandra Wilson, Rory Gallagher, Eric Johnson, Bill Morrisey, Kenny Rogers, Warren Zevon, John Fogerty, Chris Whitley, Chris Smither, Artie Traum, Fat Possum, Jonnell Mosser, Blue Moon Swamp, Curtis Chapman, Steve Earle, Bleeker Street, Ben Harper in Asleep at the Wheel."